Apuzes iela

Apuzes iela ir iela Rīgā, Pārdaugavā, Zolitūdē un Pleskodālē. Kopējais ielas garums ir 1781 metrs un tā sastāv no 2 braukšanas joslām. Apuzes iela sākas krustojumā ar Kalnciema ielu un Vandzenes ielu, bet beidzas krustojumā ar Paula Lejiņa ielu.

Iela nosaukta Apuzes — ciema Kuldīgas novada Īvandes pagastā — vārdā. Vēsturiski Apuzes iela vedusi pāri dzelzceļa līnijai Rīga—Jūrmala (tagadējā Muižas iela), tādējādi savienojot Zolitūdi ar Imantu.

 Ielas raksturojums 
Apuzes iela sākas krustojumā ar Kalnciema ielu un Vandzenes ielu, bet beidzas krustojumā ar Paula Lejiņa ielu. Apuzes ielas Pleskodāles daļā dominē savrupmāju apbūve, bet ielas tālākais gals Zolitūdē iet padomju laiku daudzdzīvokļu namu mikrorajonā. Apuzes ielā atrodas degvielas uzpildes stacija un lielveikals.

Apuzes iela ved gar adresi Priedaines ielā 20, kur 2013. gada 21. novembrī notika lielveikala "Maxima" sagrūšana, kurā gāja bojā 54 cilvēki.

 Ielu savienojumi 
Apuzes iela ir savienota ar šādām ielām:
 Vandzenes iela
 Kalnciema iela
 Volguntes iela
 Zalves iela
 Šampētera iela
 Zaru iela (T veida krustojums)
 Mikus iela
 Jūrkalnes iela
 Valtaiķu iela
 Lipaiķu iela (T veida krustojums)
 Skrīnes iela (T veida krustojums)
 Liedes iela
 Anniņmuižas iela
 Priedaines iela
 Aleksandra Bieziņa iela
 Gramzdas iela
 Paula Lejiņa iela (T veida krustojums)

 Skatīt arī 
 Zolitūde
 Pleskodāle

 Atsauces 

Kategorija:Ielas Zolitūdē
Kategorija:Ielas Pleskodālē
Kategorija:Zemgales priekšpilsēta